Tragedia s-a petrecut în vara anului 2022, în zona localității Hârşova.
Potrivit anchetatorilor, Radu Grațian Ghețea a intrat cu mașina pe contrasens, unde a accidentat mortal un șofer care circula regulamentar.
Bancher renumit, judecat pentru ucidere din culpă. Radu Grațian Ghețea a produs un accident rutier soldat cu moartea unei persoane
"Argonața respectivei persoane depăşeşte toate limitele. Indiferent cum se va termina şi indiferent cum va fi pedepsit cel care ne-a luat de lângă noi omul în jurul căruia se învârtea viața noastră, nicio pedeapsă nu va fi suficientă sau dreaptă. Dreptatea este, pentru mine, să îl avem lângă noi", a declarat Marilena Andrei, soția bărbatului ucis în accidentul cumplit.
După ce a primit vestea că cel care i-a ucis soțul a fost trimis în judecată de procurori, aceasta spune că bancherul nu i-a transmis nici măcar un mesaj de condoleanţe.
Vrea doar ca justiția să îi facă dreptate, iar vinovatul să plătească.
Deocamdată, magistrații nu au stabilit un termen de judecată. La cei 76 de ani, Radu Ghețea este președintele unei importante bănci comerciale și președintele de onoare al Asociației Române a Băncilor din 2015.